
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΑ ΔΙΑΤΑΓΜΑΤΑ 

227. Μετατροπή της Πρακτικής Γαλακτοκομικής Σχολής Ιωαννί- 

νων σε Τεχνική Επαγγελματική Σχολή Δευτεροβάθμιας Εκ¬ 
παίδευσης-με ειδικότητα Τυροκομίας Γαλακτοκομίας. ... 1 

228. Τροποποίηση των διατάξεων των Β.Δ.: α) 143/1963 (Α’ 
33) β) 869/1966 (Α' 223) γ) 264/1968 (Α’ 76) δ) 746/ 
1969 (Α' 234) και ε) 69/1972 (Α’ 24), τα οποία ρυθμίζουν 
θέματα των Κεντρικών Λαχαναγορών Αθηνών, Θεσσαλονί¬ 


κης, Πατρών και Ρόδου. 2 

229. Αύξηση του ανώτατου ορίου του παρεχομένου από το Ταμείο 

Προνοίας Προσωπικού ΟΣΕ εφάπαξ βοηθήματος. 3 

230. Τροποποίηση της περ. Δ' της παρ. 3 του άρθρου 4 του Κατα¬ 
στατικού του Ταμείου Προνοίας Δικηγόρων Πατρών. 4 

231. Τροποποίηση του Π.Δ. 180/79 «Περί των όρων λειτουργίας 

καταστημάτων πωλήσεως οινοπνευματωδών ποτών και κέ¬ 
ντρων διασκεδάσεως» (Α-46)..... 5 

232. Τροποποίηση διατάξεων του Π.Δ. 363/1986 «Συχνότητα 

περιοδικού τεχνικού ελέγχου ορισμένων καταγοριών οχημά¬ 
των Π.Δ. 338/1984 και 1387/1981». 6 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


Έγκριση συνάψεως από τη ΔΕΗ μακροπρόθεσμου δανείου σε συ¬ 
νάλλαγμα ύψους μέχρι του ισοτίμου των ΕΟΙί 12 εκατομ. με 
την Ευρωπαϊκή Τράπεζα Επενδύσεων, για την καταβολή του 
υπολοίπου μέρους του ποσοστού του χρηματοδοτούμενου κό¬ 
στους κατασκευής ενεργειακών έργων της ΔΕΗ, που έχουν 
υπαχθεί στο ΜΟΠ.. 7 

Παραχώρηση τμήματος εποικιστικής έκτασης 200 στρεμμάτων 
από το 1120 τεμάχιο του αγροκτήματος Μάκρης Ν. Έβρου, 
στο Περιφερειακό Γενικό Νοσοκομείο Αλεξανδρούπολης. . . 8 

Μερική ανάκληση παραχώρησης δημοσίων δασικών εκτάσεων της 
περιοχής «Θίνες» Βαρθολομιού Ν. Ηλείας, που είχαν παρα- 
χωρηθεί στην Ελληνική Ορθόδοξη Αρχιεπισκοπή Βορείου και 
Νοτίου Αμερικής. 9 

Παραχώρηση δωρεάν και κατά χρήση στον Ελληνικό Οργανισμό 
Τουρισμού (Ε.Ο.Τ.) έκτασης 21.717 τ.μ. του αγροκτήματος 
«Μεταλλικό» Ν. Κιλκίς και έκτασης 1.561,836 τ.μ. του 
αγροκτήματος «Μεγάλη Βρύση» Ν. Κιλκίς..10 

Παραχώρηση χορτολιβαδικής έκτασης 340 στρεμμάτων της περιο¬ 
χής Ασπροπύργου Ν. Αττικής, στο Υπουργείο Δημόσιας Τά¬ 
ξης.:.π 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στο Π.Δ. 178/28.3.89 αρμοδιότητας 
Υπουργ. Υγείας, Πρόνοιας και Κοιν. Ασφαλίσεων.12 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 227 (1) 

Μετατροπή της Πρακτικής Γαλακτοκομικής Σχολής Ιωαννίνων σε Τε¬ 
χνική Επαγγελματική Σχολή Δευτεροβάθμιας Εκπαίδευσης με ειδι¬ 
κότητα Τυροκομίας Γαλακτοκομίας. 

Ο, ΠΡΟΕΔΡΟΙ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 9 και των παραγράφων 3 και 5 του άρθρου 86 του Ν. 
1566/1985 (ΦΕΚ Α 167). 

β) Του άρθρου 12 του Ν. 5318/1932 (ΦΕΚ Α 54) «Περί αναδιορ- 
γανώσεως του Τυροκομικού Σχολείου Ιωαννίνων. 

2. Την αριθ. 193/1989 γνωμοδότηση του Συμβουλίου της Επικρά¬ 
τειας με πρόταση των Υπουργών Γεωργίας και Εθνικής Παιδείας και 
Θρησκευμάτων, αποφασίζουμε: 

Άρθρο 1 
Μορφή - Σκοπός 

1. Η Πρακτική Γαλακτοκομική Σχολή Ιωαννίνων μετατρέπεται σε 
Τεχνική Επαγγελματική Σχολή με ειδικότητα Τυροκομίας- 
Γαλακτοκομίας. Η Σχολή αυτή ανήκει στη δευτεροβάθμια εκπαίδευση 
και λειτουργεί σύμφωνα με τις διατάξεις του Ν. 1566/1985 με την επι¬ 
φύλαξη των ειδικών ρυθμίσεων του διατάγματος αυτού. 

2. Σκοπός της Σχολής, πέραν του κατά τις διατάξεις του άρθρου 5 
του Ν. 1566/1985 γενικού σκοπού της δευτεροβάθμιας εκπαίδευσης, 
είναι ειδικότερα η επαγγελματική κατάρτιση Τεχνιτών Τυροκομίας- 
Γαλακτοκομίας, οι οποίοι με τις ειδικές γνώσεις και δεξιότητες που θα 
αποκτήσουν με θεωρητική και πρακτική εκπαίδευση στις εγκαταστάσεις 
της Σχολής, θα βοηθήσουν στην ουσιαστική βελτίωση των παραγομέ- 
νων ελληνικών γαλακτοκομικών προϊόντων. 

3. Η Σχολή υπάγεται στο Υπουργείο Γεωργίας, το οποίο έχει την ευ¬ 
θύνη λειτουργίας της. 

Άρθρο 2 

Όργανα Διοίκησης 

1. Όργανα διοίκησης της Σχολής είναι ο Διευθυντής, ο αναπληρω¬ 
τής και ο σύλλογος των διδασκόντων. Εφόσον στη Σχολή λειτουργούν 
πάνω από έξι τμήματα τάξεων, μπορεί αν συντρέχουν ειδικοί λειτουργι¬ 
κοί λόγοι να ορίζεται και υποδιευθυντής. 

2. Ο Διευθυντής, ο αναπληρωτής και ο υποδιευθυντής, ορίζονται με 
απόφαση του Υπουργού Γεωργίας ύστερα από απόφαση του αρμόδιου 
υπηρεσιακού συμβουλίου και είναι υπάλληλοι του κλάδου Γεωπονικού 

ΠΕΙ του Υπουργείου Γεωργίου; χατά τη διαδικασία των διατάξεων του 
Ν. 1586/1986. 

Άρθρο 3 

Εκπαιδευτικό προσωπικό 

1. Το εκπαιδευτικό προσωπικό της Σχολής αποτελείται από: 

α) μόνιμους υποιλλήλους του Υπουργείου Γεωργίας των Κλάδων 
ΠΕΙ και ΤΕ1 που τοποθετούνται με απόφαση του Υπουργού Γεωργίας, 
ύστερα από πρόταση του αρμόδιου υπηρεσιακού συμβουλίου. 

β) Εκπαιδευτικούς των γενικών μαθημάτων της δευτεροβάθμιας εκ¬ 
παίδευσης, οι οποίοι προσλαμβάνονται με ωριαία αντιμισθία. 

2. Η πρακτική άσκηση των μαθητών ανατίθεται με απόφαση του 
Υπουργού Γεωργίας, ύστερα από εισήγηση της Σχολής, σε υπαλλήλους 
του Υπουργείου Γεωργίας αντίστοιχης ειδικότητας. 

3. Σε περίπτωση έλλειψης καθηγητών των γενικών μαθημάτων, 
μπορεί να ανατίθεται η διδασκαλία των μαθημάτων φυσικής και μαθη¬ 
ματικών σε υποιλλήλους του Υπουργείου Γεωργίας (γεωπονικού Κλά¬ 
δου ΠΕΙ). 

Άρθρο 4 

Φοίτηση- Διδακτικό έτος 

1. Η φοίτηση στη Σχολή είναι δύο χρόνια, σύμφωνα με το άρθρο 9 
παρ. 2 του Ν. 1566/85. Κάθε διδακτικό έτος περιλαμβάνει τρία τρί¬ 
μηνα. 

2. Η έναρξη και η λήξη της σχολικής περιόδου ορίζεται με απόφαση 
του Υπουργού Γεωργίοις. 

Άρθρο 5 

Εγγραφές - Τίτλοι σπουδών - Επαγγελματικά δικαιώματα 

1. Στην Τ.Ε.Σ. Τυροκομίας-Γαλακτοκομίας εγγράφονται απόφοιτοι 
τουλάχιστον Γυμνασίου ή άλλου ισότιμου σχολείου. Ο αριθμός των μα¬ 
θητών σε κάθε τάξη της Σχολής ορίζεται σε 35. Σε περίπτωση υποβο¬ 
λής αιτήσεων εγγραφής περισσότερων των 35 θα λαμβάνεται υπόψη: α) 
Η βαθμολογία του τίτλου που προσκομίζει ο υποψήφιος μαθητής, β) Η 
οικογενειακή κατάσταση του μαθητή (παιδί πολυτέκνου, αναπήρου), γ) 
Η επαγγελματική εμπειρία (παιδί κτηνοτρόφου, τυροκόμου), δ) Συστα¬ 
τική επιστολή της επαγγελματικής εμπειρίας του υποψηφίου. 

Για την επιλογή των υποψηφίων μαθητών καταρτίζεται πίνακας 
υποψηφίων. Η σειρά κατάταξης των υποψηφίων καθορίζεται με βάση το 
σύνολο των μορίων που συγκεντρώνει κάθε υποψήφιος, σύμφωνα με τα 
εξής κριτήρια: 

α) Κάθε υποψήφιος παίρνει σε μόρια το γενικό βαθμό του τίτλου 
σπουδών που προσκομίζει για την εισαγωγή του. 

β) Τέκνα ανίκανων προς εργασία γονέων, αναπήρων ή θυμάτων ει¬ 
ρηνικής περιόδου ή αγωνιστών Εθνικής Αντίστασης ή πολυτέκνων, 
παίρνουν 3 μόρια. 

Οι παραπάνω κατηγορίες προσδιορίζονται σύμφωνα με τις ισχύουσες 
διατάξεις. 

γ) Τέκνα κτηνοτροφών, παίρνουν 3 μόρια. 

δ) Τέκνα μετακινούμενων κτηνοτροφών, τυροκόμων ή άλλων επιχει¬ 
ρηματιών που σχετίζονται με την επεξεργασία γάλακτος (γιαούρτης, 
παγωτού κ.λπ.) παίρνουν 5 μόρια. 

ε) Υποψήφιοι που τη φοίτησή τους στη Σχολή προτείνουν με απόφαση 
τους τα Διοικητικά Συμβούλια Συνετ/κών ή ιδιωτικών γαλακτοκομι¬ 
κών εργοστασίων, προκειμένου μετά την αποφοίτησή τους να ασχολη¬ 
θούν στις επιχειρήσεις τους, παίρνουν 5 μόρια. 

στ) Υποψήφιοι που έχουν προϋπηρεσία τουλάχιστον ενός έτους σε ερ¬ 
γοστάσιο γάλακτος, η οποία βεβαιώνεται -με προσκόμιση αριθμού ενσή¬ 
μων βιβλαρίου ΙΚΑ, παίρνουν 5 μόρια. 

2. Τα χορηγούμενα πτυχία στους αποφοίτους της Σχολής είναι ισό¬ 
τιμα με τα πτυχία των Τ.Ε.Σ. του Υπουργείου Εθνικής Παιδείας και 
θρησκευμάτων. Ο τύπος και το περιεχόμενο των πτυχίων είναι ίδια με 
αυτά των Τ.Ε.Σ. του Υπουργείου Εθνικής Παιδείας και θρησκευμά¬ 
των, φέρουν τον τίτλο του Υπουργείου Γεωργίας και χορηγούνται από 
αυτό. 

3. Τα επαγγτλμοιτικά δικαιώματα των αποφοίτων της Τ.Ε.Σ. Τυρο¬ 


κομίας-Γαλακτοκομίας, καθορίζονται σύμφωνα με τις διατάξεις της 
παρ. 1 του άρθρου 64 του Ν. 1566/1985. 

Άρθρο 6 

Λειτουργία οικοτροφείου 

Στη Σχολή λειτουργεί οικοτροφείο όπου διαμένουν και διατρέφονται 
δωρεάν οι μαθητές της Σχολής. Οι υποχρεώσεις και τα δικαιώματα των 
οικοτρόφων καθώς και το γενικώτερο πλαίσιο λειτουργίας του οικοτρο¬ 
φείου θα καθοριστούν με κανονισμό που θα εισηγηθεί η Σχολή στη Διεύ¬ 
θυνση Γεωργικών Εφαρμογών του Υπουργείου Γεωργίοις. 

Άρθρο 7 

Εφαρμογή διατάξεων του Ν. 1566/1985 

Για τα λοιπά θέματα που αφορούν ιδίως στο ωράριο διδασκοιλίας, 
στην υπερωριακή διδασκαλία, στις υποχρεώσεις, πρόσθετες απασχολή¬ 
σεις και τα καθήκοντα του εκπαιδευτικού προσωπικού στο σύλλογο των 
διδασκόντων, στις διοικοπές και αργίες, στη φοίτηση των μαθητών, στις 
κάθε φύσης εξετάσεις, στις εκδρομές και στην οργάνωση της μαθητικής 
ζωής, ισχύουν οι διατάξεις του Ν. 1566/1985. 

Στον Υπουργό Γεωργίοις αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 25 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΘΝ. ΠΑΙΔΕΙΑΣ 

ΓΕΩΡΓΙΑΣ & ΘΡΗΣΚΕΥΜΑΤΩΝ 

ΓΙΑΝΝΗΣ ΠΟΤΤΑΚΗΣ Γ. ΠΑΠΑΝΔΡΕΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 228 (2) 

Τροποποίηση των διατάξεων των Β.Δ.: α) 143/1963 (Α' 33) β) 869/ 

1966 (Α' 223) γ) 264/1968 (Α' 76) δ) 746/1969 (Α' 234) και ε) 

69/1972 (Α' 24), τα οποία ρυθμίζουν θέματα των Κεντρικών Λα¬ 
χαναγορών Αθηνών, Θεσσοιλονίκης, Πατρών και Ρόδου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 5 του άρθρου 6 του Ν. 3475/1955 «Περί 
τυποποιήσεως νωπών αγροτικών προϊόντων και ιδρύσεως κεντρικών 
και τοπικών αγορών αυτών» (Α’ 353). 

2. Την αριθ. 187/1989 γνωμοδότηση του Συμβουλίου της Επικρά¬ 
τειας με πρόταση των Υπουργών Γεωργίοις και Εμπορίου, αποφασί¬ 
ζουμε: 

Άρθρο 1 

1. Όπου στις διατάξεις των Β.Δ. α) 143/1963 «Περί Οργανώσεως 
λειτουργίας της Κεντρικής Λοιχαναγοράς Αθηνών» (Α 33) β) 869/ 
1966 «Περί της νομικής μορφής διοικήσεως, διαχειρίσεως και οργανώ¬ 
σεως της λειτουργίας της Κεντρικής Λαχαναγοράς Θεσσοιλονίκης» (Α 
223) γ) 264/1968 «Περί ιδρύσεως Κεντρικής Λαχανογοράς Πατρών» 
(Α 76) δ) 746/1969 «Περί της νομικής μομφής διοικήσεως, διαχειρί¬ 
σεως και οργανώσεως της λειτουργίοίς της Κεντρικής Λαχαναγοράς 
Πατρών» (Α 234) και ε) 69/1972 «Περί ιδρύσεως Κεντρικής Λαχανα¬ 
γοράς Ρόδου» (Α 24) ή άλλου διατάγματος, αναφέρεται ο όρος «Κε¬ 
ντρική Λοιχοιναγορά» αντικαθίσταται, από τη δημοσίευση του παρόντος 
με τον όρο «Κεντρική Αγορά». 

2. Όπου στα διατάγματα της προηγούμενης παραγράφου 1 αναφέ- 
ρονται οι όροι «νωπά αγροτικά προϊόντα», οπωροκηπευτικά, πτηνοκο- 
μικά και οινθοκομικά προϊόντα, «νωπά προϊόντα» «οπωροκηπευτικά, γε¬ 
ώμηλα, κρόμμυα και ανθοκομικά προϊόντα», «νωπά αγροτικά προϊόντα 
(οπωροκηπευτικά, γεώμηλα, κρόμμυα και σκόρδα) «αντικαθίστανται, 
από τη δημοσίευση του παρόντος με τον όρο «νωπά αγροτικά προϊόντα 
(φυτικά και ζωικά) και ξερά ή επεξεργασμένα προϊόντα φυτικής προέ¬ 
λευσης», σύμφωνα με τις διατάξεις του ν. 3475/1955 και του ν. 802/ 
1978 (Α 121). 

Άρθρο 2 

Στη παράγραφο 3 του άρθρου 1 του Β.Δ. 746/1969 προστίθεται πε¬ 
ρίπτωση δ το κείμενο της οποίας έχει ως εξής: 

«8) Μπορεί να συνάπτει προγραμματικές συμβάσεις με οργανισμούς 
τοπικής αυτοδιοίκησης για την παραχώρηση της λειτουργίας της αγο¬ 
ράς, μερικά ή ολικά». 

Στον Υπουργό Γεωργίας αναθέτουμε τη δημοσίευση και εκτέλεση 
του παρόντος διατάγματος. 

■ Αθήνα, 25 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΓΕΩΡΓΙΑΣ ΕΜΠΟΡΙΟΥ 

ΓΙΑΝΝΗΣ ΠΟΤΤΑΚΗΣ ΓΙΑΝΝΟΣ ΠΑΠΑΝΤΩΝΙΟΥ 

- ♦ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 229 (3) 

Αύξηση του ανωτάτου ορίου του παρεχόμενου από το Ταμείο Προνοίας 

Προσωπικού ΟΣΕ εφάπαξ βοηθήματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 45 του Ν. 1140/1981 
(ΦΕΚ 68 τ.Α'). 

2. Τις διατάξεις του άρθρου 23 παρ. 1, 24 παρ. 1 στοιχ. γ'26 παρ. 1 
και 27 παρ. 1 στοιχ. δ' του Ν. 1558/1985 (ΦΕΚ 46 τ.Α'). 

3. Τις διατάξεις του άρθρου 14 του Π.Δ/τος 105/3.3.88 (ΦΕΚ 46 
τ.Α'). 

4. Τήν 904/30.11.88 κοινή απόφαση του Πρωθυπουργού και 
Υπουργού Υγείας, Προνοίας και Κοινωνικών Ασφαλίσεων (ΦΕΚ 863 
τ.Β'). 

5. Τη γνώμη του Δ.Σ. του Ταμείου Προνοίας Προσ/κου ΟΣΕ που 
διατυπώθηκε κατά την 2268/22.11.88 συνεδρίασή του. 

, 6. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 33η/11.1.89 συνεδριάσή του της ΚΕ' περιόδου. 

7, Την 212/1989 γνωμοδότηση του Συμβουλίου της Επικράτειας, 
μετά από πρόταση του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο 1 

Το ανώτατο όριο που καταβαλλόμενου εφάπαξ βοηθήματος από το 
Ταμείο Προνοίας Προσωπικού ΟΣΕ, δεν μπορεί να υπερβαίνει το ποσό 
των δύο εκατομμυρίων πεντακοσίων πενήντα τριών χιλιάδων 
(2.553.000) δραχμών. 

Άρθρο 2 

Η ισχύς του Δ/τος αυτού αρχίζει από 1.1.1989. 

Στον Υφυπουργό Υγείας, Πρόνοιας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 25 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ-ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. Ρ1ΖΟΓΙΑΝΝΗΣ 

-♦- · 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 230 (4) 

Τροποποίηση της περ. Δ’ της παρ. 3 του άρθρου 4 του Καταστατικού 

του Ταμείου Προνοίας Δικηγόρων Πατρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 1 του Α.Ν. 87/1936 
«περί ιδρύσεως Ταμείου Προνοίας Δικηγόρων παρ’ εκάστω Δικηγορι¬ 
κών Συλλόγων του Κράτους» (ΦΕΚ 390 τ.Α'). 

2. Τις διατάξεις της παρ. 1 του άρθρου 1 του Ν. 753/1948 «περί 
διατάξεων τινών αφορωσών την περί Ταμείων Δικηγόρων νομοθεσίαν» 
(ΦΕΚ 203 τ.Α'). 

3. Τις διατάξεις του Π.Δ/τος 105/3.3.88 (ΦΕΚ 46 τ.Α’). 


4. Την 904/30.11.88 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 863/ 
τ.Β'). 

5. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 29η/23.11.88 συνεδρίασή του της ΚΕ’ περιόδου. 

6. Την 112/1989 γνωμοδότηση του Συμβουλίου της Επικράτειας 
μετά από πρόταση του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο Πρώτο 

Κυρώνονται οι από 7.4.1987 και 23.1.1987 αποφάσεις της Γενι¬ 
κής Συνέλευσης των μελών των Δικηγορικών Συλλόγων Πατρών και 
Αίγιου, για την τροποποίηση της περ. Δ’ της παρ. 3 του άρθρου 4 του 
Καταστατικού του Ταμείου Προνοίας Δικηγόρων Πατρών, που κυρώ¬ 
θηκε με το από 12/15.2.1940 Β.Δ/γμα (ΦΕΚ 61 τ.Α'), όπως έχει 
τροποποιηθεί και ισχύει σήμερα, η οποία έχει ως εξής: 

«Περ. Δ' της παρ. 3 του άρθρου 4 του Καταστατικού του Ταμείου 
Προνοίας Δικηγόρων Πατρών, όπως ισχύει μετά την τροποποίησή της 
με το Π.Δ/γμα 950/15.12.1976 (ΦΕΚ 348 τ.Α'), τροποποιείται ως 

*ξής= 

Δ) Ειδικά τέλη που καταβάλλονται, όπως καθορίζεται κατωτέρω, 
από το δικηγόρο μέτοχο του Ταμείου που ενεργεί τις πιο κάτω πράξεις 
στην περιφέρεια του Πρωτοδικείου Πατρών και στην περιφέρεια του 
Πρωτοδικείου Αίγιου και που επιβαρύνουν αποκλειστικά το δικηγόρο 
που τις ενεργεί και σε καμμία περίπτωση το διάδικο ιδιώτη. 

I. Διοικητικές Υποθέσεις 

1) Στο έγγραφο κάθε ένστασης, αντιρρήσεων, αίτησης ή Προσφυγής 
προς οποιαδήποτε εκδικαστική Διοικητική Επιτροπή ή Διοικητικά Δι¬ 
καστήρια, κατ’ αποφάσεων Διοικητικών Αρχών, εφ’ όσον συντάσσεται 
από Δικηγόρο δρχ. 100. 

2) Σε φορολογικές δηλώσεις φόρου κληρονομιών, δωρεών, προικών 
κ.λπ. δρχ. 100. 

3) Σε δηλώσεις άσκησης επιτηδεύματος Ανωνύμων Εταιρειών δρχ. 
300. 

4) Σε παράταση ενώπιον Πρωτοβάθμιας Διοικητικής Επιτροπής ή 
εκδικαστικής Επιτροπής ή Επιτροπής κατατάξεως επιτηδευματιών ή 
Διοικητικού εν γένει Δικαστηρίου ή Επιτροπής πρώτου βαθμού δρχ. 
200 . 

5) Για παράσταση ενώπιον Δευτεροβάθμιου Εκδικαστικής Επιτρο¬ 
πής ή Διοικητικού Εφετείου δρχ. 300. 

II. Ειρηνοδικειακή Διαδικασία 

1) Στο πρωτότυπο κάθε δικογράφου αγωγής, κύριας ή παρεμπίπτου- 
σας, αίτησης, ανακοπής, ανακοίνωσης, δίκης με ή χωρίς προσεπί¬ 
κληση, παρέμβασης κλήσης για περαιτέρω συζήτηση, αίτησης λήψεως 
ασφαλιστικών μέτρων, ή για έκδοση διαταγής πληρωμής και γενικά σε 
κάθε δικόγραφο που απευθύνεται στο Ειρηνοδικείο ή Ειρηνοδίκη ή 
Γραμματέα Ειρηνοδικείου δραχμές 100. 

2) Για κάθε παράσταση κατά τη συζήτηση των άνω υποθέσεων ή εξέ¬ 
ταση μαρτύρων ή δόση όρκου ενώπιον του Ειρηνοδικείου ή Ειρηνοδίκου 
ή αυτοψία ή θεώρηση δραχμές 100. Για αναβολή της συζήτησης ή της 
εξέτασης των μαρτύρων ή της δόσης του όρκου δραχμές 100. 

3) Στα πρωτότυπα των κατατιθεμένων ενδίκων μέσων, τακτικών ή 
εκτάκτων, κατ’ αποφάσεων του Ειρηνοδικείου ή Ειρηνοδίκου δρχ. 100. 

III. Πρωτοδικειακή Διαδικασία 
(Μονομελούς ή Πολυμελούς Πρωτοδικείου) 

1) Στο πρωτότυπο κάθε δικογράφου αγωγής, κυρίας ή παρεμπίπτου- 
σας, ανακοπής, ανακοινώσεως δίκης με ή χωρίς προσεπίκληση, παρέμ¬ 
βασης, κλήσης για περαιτέρω συζήτηση, αίτησης εκούσιας δικαιοδο¬ 
σίας, ή ασφαλιστικών μέτρων ή άλλης οποιασδήποτε ειδικής διαδικα¬ 
σίας και γενικά σε κάθε δικόγραφο που απευθύνεται ενώπιον του Πρω¬ 
τοδικείου δρχ. 200. 

2) Για κάθε παράσταση κατά τη συζήτηση υπόθεσης ενώπιον του 
Πρωτοδικείου και σε οποιαδήποτε διαδικασία ή εξέταση μαρτύρων, είτε 
ενώπιον του Πρωτοδικείου είτε ενώπιον Εισηγ. Δικαστού, ή σε δόση όρ¬ 
κου, καθώς και σε κάθε αυτοψία δραχμές 200. Για αναβολή της συζή¬ 
τησης ή της εξέτασης των μαρτύρων ή δόσης του όρκου δρχ. 200. 

3) Στο πρωτότυπο των κατατιθεμένων ενδίκων μέσων, τακτικών ή 
εκτάκτων κατ’ αποφάσεων του Πρωτοδικείου δρχ. 200. 

4) Για τη διαδικασία ενώπιον Διαιτητών ή ενώπιον Επιμελητηρίων, 
ισχύουν όσα ανωτέρω ορίζονται για την ενώπιον του Πρωτοδικείου 

διαδικασία. 

VI. Εφετειακή Διαδικασία 

1) Στο πρωτότυπο κάθε δικογράφου κυρίας ή πρόσθετης παρέμβα¬ 
σης παρεμπίπτουσας αγωγής, ανακοίνωσης δίκης με ή χωρίς προσεπί¬ 
κληση, ανακοπής προσφυγής, αίτησης, αγωγής ή αίτησης αναίρεσης ή 
αναψηλάφισης και γενικά σε κάθε δικόγραφο που κατατίθεται σε πρω¬ 
τότυπο στο Γραμματέα του Εφετείου δρχ. 300. 

2) Για κάθε παράσταση ενώπιον του Εφετείου για συζήτηση οποιασ- 
δήποτε πολιτικής υπόθεσης ή δόσης όρκου διαδίκων ή εξέτασης μαρτύ¬ 
ρων ενώπιον του Εφετείου ή Εισηγητού δικαστού, σε κάθε αυτοψία δρχ. 
300. Για αναβολή της συζήτησης ή της εξέτασης των μαρτύρων ή δό¬ 
σης του όρκου δρχ. 300. 

V. Ποινική διαδικοισία 

1) Για κάθε παράσταση δικηγόρου στην απολογία κατηγορουμένου, 
εξέτασης μαρτύρων ή άλλη ανακριτική πράξη, ενώπιον προανακριτικού 
υπαλλήλου δρχ. 100 και ενώπιον του Ανακριτικού δρχ. 100. 

2) Σε κάθε υπόμνημα ή αίτηση κατηγορουμένου ή πολιτικώς ενάγο- 
ντος, κ.λπ. δρχ. 100, όταν απευθύνεται σε προανακριτικό υπάλληλο, 
Πταισματοδίκη Δημόσιο Κατήγορο ή Αγρονόμο κ.λπ., δρχ. 200 όταν 
απευθύνεται σε τακτικό Ανακριτή, Δικαστικό Συμβούλιο, Δικαστήριο 
Εισαγγελέα Πλημ/κών και δρχ. 300 όταν απευθύνεται στον Εισαγγε¬ 
λέα Εφετών. 

3) Για κάθε παράσταση: 

α) Στο ακροατήριο Πτ/κείου ή Αγρονόμου δρχ. 100 
β) Στο ακροατήριο Μονομελούς Πλημ/κείου δρχ. 200 
γ) Στο ακροατήριο Τριμελούς Πλημ/κείου δρχ. 200 
δ) Στο ακροατήριο Τριμελούς Εφετείου δρχ. 200 
ε) Στο ακροατήριο Πενταμελούς Εφετείου δρχ. 300 
στ) Στο ακροατήριο Κακουργιοδικείου δρχ. 300 
ζ) Στο Δικαστήριο Συνέδρων για υποστήριξη αίτησης ενόρκου για 
παροχή άδειας δρχ. 300. 

η) Για παράσταση προς υποστήριξη ανακοπής λιπενόρκου και λιπο- 
μάρτυρος δ ρχ. 300. 

θ) Στο ακροατήριο Μικτών Κακουργιοδικείων δρχ. 300 
ι) Στο ακροατήριο Στρατοδικείου δρχ. 300 

4) Για παράσταση για σύνταξη αίτησης ακύρωσης ή έφεσης ή αναίρε¬ 
σης. 

α) Κατά βουλευμάτων γενικά δρχ. 200 

β) Κατά απόφασης πταισματοδικείου ή Πλημμελειοδικείου δρχ. 

100 . 

γ) Κατά απόφασης Κακουργιοδικείου ή άλλου Δικαστηρίου δρχ. 
300. 

5) Σε κάθε έγγραφη αίτηση μετατροπής ή μεταγωγής καταδίκου ή 
υποδίκου ή αντιρρήσεων κατά της εκτέλεσης της ποινής ή για απόδοση 
πειστηρίων δρχ. 200. 

6) Για αίτηση έκτισης ποινής ή απονομής χάριτος καταδίκου δρχ. 
300. 

7) Για υποβαλλόμενη αυτοτελή έγγραφη δήλωσης παράστασης πολι¬ 
τικής αγωγής στην ποινική προανακροαματική διαδικασία δρχ. 200. 

8) Στο πρωτότυπο κάθε μήνυσης που συντάσσεται από δικηγόρο, 
δρχ. 200. 

9) Στο δικόγραφο που απευθύνεται ενώπιον Ποινικού Δικαστηρίου, 
πολιτικής απαιτήσεως: 

α) Ενώπιον του Πλημ/κείου δρχ. 200 
β) Ενώπιον Πενταμελούς Εφετείου δρχ. 300 
γ) Ενώπιον Κακουργιοδικείου δρχ. 300 

δ) Σε κάθε άλλη αίτηση προς οποιαδήποτε Ποινική Αρχή που αφορά 
ποινική υπόθεση δρχ. 100. 

VI. ’Αλλες υποθέσεις: 

1) Για κάθε παράσταση ενώπιον του Γραμματέως Πρωτοδικών για 
εγγυοδοσία, κατάθεση εταιρικού, δήλωση παύσεως πληρωμών κ.λπ. 
δρχ. 100. 

2) Στο πρωτότυπο των κοινοποιουμένων δικογράφων δήλωσης απο- 
δοχής ή αυτεπαγωγής όρκου, δήλωσης επανάληψης βιαίως διακοπεί- 
σης δίκης και κλήσης προς συζήτηση υποθέσεως, ως και γνωστοποίη¬ 
σης μαρτύρων που γίνεται είτε με κοινοποίηση εγγράφου, είτε σε δηλώ¬ 
σεις ενώπιον Εισηγητού ή Δικαστηρίου: 

α) Ενώπιον Ειρηνοδικείου ή.Ειρηνοδίκου δρχ. 100. 
β) Ενώπιον Πρωτοδικείου δρχ. 200. 


γ) Ενώπιον Εφετείου δρχ. 300. ? 

3) Στο πρωτότυπο κάθε άλλης αίτησης, που απευθύνεται σε οποιοσδή¬ 
ποτε δικαστική Αρχή, εκτός ποινικής για ποινική υπόθεση δρχ. 100. 

4) Στο πρωτότυπο δικογράφου σε κάθε εξώδικο πρόσκληση, διαμαρ¬ 
τυρία, δήλωση ή απάντηση και σε κάθε δικόγραφο που κοινοποιείται με¬ 
ταξύ διαδίκων και που δεν αναφέρεται στις πιο πάνω περιπτώσεις δρχ. 
100 . 

5) Για σύντοιξη επιταγής προς πληρωμή κάτωθι αντιγράφου εξ απο- 
γράφου οποιουδήποτε τίτλου εκτελεστού δρχ. 100. 

6) Για την παραγγελία εκτέλεσης κάτωθι οιντιγράφου εξ απογράφου 
οποιουδήποτε τίτλου εκτελεστού δρχ. 100. 

7) Στην προς τον επί του πλειστηριασμού υπάλληλο επιδιδόμενη 
αναγγελία πιστωτού δρχ. 100. 

8) Σε κάθε παράσταση ενώπιον του επί του πλειστηριασμού υπαλλή¬ 
λου 

α) Για κατάθεση τίτλων δρχ. 100 

β) Για σύνταξη αντιρρήσεων ή επαναντιρρήσεων ή ανακοπής πίνακος 
κατάταξης δρχ. 200. 

9) Σε κάθε κατασχετήριο εις χείρας τρίτου, αρμοδιότητος οποίουδή- 
ποτε Δικαστηρίου δρχ. 100. 

10) Σε δήλωση τρίτου που, είτε κοινοποιείται, είτε συντάσσεται ενώ¬ 
πιον Ειρηνοδίκου δρχ. 100. 

11) Σε κάθε μετάφραση εγγράφου που γίνεται από δικηγόρο δρχ. 

200 . 

12) Σε κάθε περίληψη εγγραφής υποθήκης ή προσημείωσης και γε¬ 
νικά σε κάθε αίτηση προς Υποθηκοφύλακα, δρχ. 100. 

13) Σε κάθε έγγραφο γνωμοδότηση σε θέματα νομικά δρχ. 100». 

Άρθρο Δεύτερο 

Η ισχύς του διατάγματος αυτού αρχίζει ένα (1) μήνα μετά την ημερο¬ 
μηνία δημοσίευσής του στην Εφημερίδα της Κυβερνήσεώς. 

Στον Υφυπουργό Υγείας, Πρόνοιας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 25 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Ν. ΡΙΖΟΓΙΑΝΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 231 (5) 

Τροποποίηση του Π.Δ. 180/79 «Περί των όρων λειτουργίας καταστη¬ 
μάτων πωλήσεως οινοπνευματωδών ποτών και κέντρων διασκεδά- 
σεως» (Α-46). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 167, περιπτώσεις ι και ιδ, του Β. Δ/τος της 
31.12.1957/20.1.1958 «Περί κωδικοποιήσεως διατάξεων αφορω- 
σών το Σώμα της Αστυνομίας Πόλεων» (Α-11), σε συνδυασμό με τις 
διατάξεις των άρθρων 54 παρ. 6 και 62 παρ. 4 του Ν. 1481/84 «Ορ¬ 
γανισμός Υπουργείου Δημόσιας Τάξης (Α-152). 

β. Του άρθρου 12, παρ. 1 εδ. α'και γ’, του Ν. 1481/1984 «Οργανι¬ 
σμός Υπουργείου Δημόσιας Τάξης» (Α-152). 

γ. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης (Α-51) και 

2. Την υπ’ αριθ. 216/1989 Γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Δημόσιας Τάξης, αποφα¬ 
σίζουμε: 

Άρθρο μόνο. 

Ι.Ηπαρ. 1 του άρθρου 1 του Π.Δ. 180/79 «Περί των όρων λειτουρ¬ 
γίας καταστημάτων πωλήσεων οινοπνευματωδών ποτών και κέντρων 
διασκεδάσεως» (Α-46), αντικαθίσταται ως εξής: 

«1. Για τη χορήγηση, σύμφωνα με τις οικείες διατάξεις, από την 
Αστυνομική Αρχή, άδειας λειτουργίας κέντρων διασκεδάσεως, κατα¬ 
στημάτων στα οποία προσφέρονται κυρίως οινοπνευματώδη ποτά, για 
άμεση εντός άυτών κατανάλωση (μπαρ και τα όμοια προς αυτά) καφέ- 

νείων, καφετεριών, αναψυκτηρίων, πιτσαριών, σνακ μπαρ, αιθουσών 
διενέργειας τεχνικών παιγνΐων, καθώς και μικτών καταστημάτων, αν 
σ’ αυτά περιλαμβάνεται ένα από τα ανωτέρω καταστήματα, υποβάλλο¬ 
νται από τους ενδιαφερομένους και τα ακόλουθα δικαιολογητικά: 

α. Απόσπασμα ποινικού μητρώου και 

β. Οποιοδήποτε έγγραφο από το οποίο να αποδεικνύεται η κυριότητα 
ή μίσθωση του ακινήτου από τον αιτούντα, στο οποίο θα λειτουργήσει το 
κατάστημα ή κέντρο διασκεδάσεως». 

2. Η παρ. 2 του άρθρου 2 του πιο πάνω Π.Δ. αντικαθίσταται ως 
εξής: 

«2. α. Η Αρχή που χορηγεί την άδεια αφαιρεί προσωρινά και για χρο¬ 
νικό διάστημα δέκα (10) μέχρι εξήντα (60) ημερών την άδεια λειτουρ¬ 
γίας των αναφερομένων στην παρ. 1 του άρθρου 1 καταστημάτων ή κέ¬ 
ντρων διασκεδάσεως, ύστερα από δεύτερη τελεσίδικη καταδίκη, για πα¬ 
ράβαση των διατάξεων του άρθρου 4 του παρόντος, των διατάξεων που 
ισχύουν κάθε φορά για την κοινή ησυχία, τον Υγειονομικό Κανονισμό, 
τη λειτουργία μουσικής χωρίς άδεια και το ωράριο λειτουργίας τους. 

Οι ίδιες διοικητικές ποινές επιβάλλονται και στις περιπτώσεις που 
στα καταστήματα αυτά: 

(1) Γίνεται διακίνηση ή χρήση ναρκωτικών. 

(2) Συχνάζουν αντικοινωνικά, κακοποιά ή ύποπτα διακίνησης ναρ¬ 
κωτικών άτομα. 

(3) Λαμβάνουν χώρα σοβαρές αταξίες αντικοινωνικού χα^ 

που προκαλούν το κοινό αίσθημα ή δημιουργούν κίνδυνο για τη δήμους, 
τάξη ή ασφάλεια, τη νεολαία και τα ήθη. 

Αν οι λόγοι για τους οποίους αφαιρέθηκε προσωρινά η άδεια εξακο¬ 
λουθούν να υπάρχουν, δύναται να αφαιρείται οριστικά αυτή, με απόφαση 
του Υπουργού Δημόσιας Τάξης, ύστερά από πρόταση του Αρχηγού της 
Ελληνικής Αστυνομίας. 

β. Οι ανωτέρω διοικητικές ποινές δύνανται να επιβάλλονται και στα 
λοιπά καταστήματα υγειονομικού ενδιαφέροντος, στα οποία, σύμφωνα 
με τις ισχύουσες κάθε φορά υγειονομικές διατάξεις, προσφέρονται οινο¬ 
πνευματώδη ποτά, για άμεση εντός αυτών κατανάλωση, ύστερα από 
δεύτερη τελεσίδικη καταδίκη, για παραβάσεις των διατάξεων περί κοι¬ 
νής ησυχίας, λειτουργίας μουσικής χωρίς άδεια και ωραρίου λειτουρ¬ 
γίας τους. 

γ. Οι καταδίκες για παραβάσεις διατάξεων, που με το παρόν Π.Δ. 
ορίζονται ως νέοι λόγοι επιβολής διοικητικών ποινών, λαμβάνονται 
υπόψη, εφόσον οι παραβάσεις αυτές διαπράχθηκαν μετά τη δημοσίευσή 
του. 

δ. Στον επιχειρηματία που αφαιρείται οριστικά η άδεια λειτουργίας, 
απαγορεύεται η χορήγηση νέας άδειας για κατάστημα ή κέντρο διασκε- 
δάσεως της παρ. 1 του άρθρου 1 του παρόντος, για τρία (3) χρόνια». 

3. Η παρ. 1 του άρθρου 3 του ανωτέρω Π.Δ. αντικαθίσταται ως ακο¬ 
λούθως: 

«1. Η Αστυνομική Αρχή δύναται να αρνείται τη χορήγηση άδειας λει¬ 
τουργίας στα κέντρα διασκεδάσεως και καταστήματα της παρ. 1 του 
άρθρου 1 του παρόντος, εφόσον η αίτηση αναφέρεται σε ακίνητο που βρί¬ 
σκεται σε απόσταση μικρότερη των 50 μέτρων, κατευθεία γραμμή με-, 
τρούμενη, από ναούς, σχολεία, κλινικές, νοσοκομεία, φροντιστήρια, 
στρατώνες, εργοστάσια, παιδικούς σταθμούς, νηπιαγωγεία, ορφανοτρο¬ 
φεία, βιβλιοθήκες, ωδεία, αθλητικούς χώρους και διάφορες άλλες σχο¬ 
λές». 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 25 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Α. ΤΣΟΧΑΤΖΟΠΟΥΛΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 232 (6) 

Τροποποίηση διατάξεων του Π.Δ. 363/1986 «Συχνότητα περιοδικού 
τεχνικού ελέγχου ορισμένων κατηγοριών οχημάτων Π.Δ. 338/ 
1984 και 1387/1981». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του άρθρου 4 του Ν. 1338/1983 «Εφαρμογή 
του κοινοτικού δικαίου» (Α 34) όπως το άρθρο αυτό αντικαταστάθηκε 
με την παρ. 4 του άρθρου 6 του Ν. 1440/1984 «Συμμετοχή της Ελλά¬ 
δας στο κεφάλαιο, στα αποθεματικά και στις προβλέψεις της Ευρωπαϊ¬ 
κής Τράπεζας Επενδύσεων, στο κεφάλαιο της Ευρωπαϊκής Κοινότητας 
Άνθρακα και Χάλυβα και του Οργανισμού Εφοδιασμού ΕΥΡΑΤΟΜ» 
(Α 70) όπως τροποποιήθηκε με το άρθρο 7 του Ν. 1775/1988 «Εται¬ 
ρείες παροχής επιχειρηματικού κεφαλαίου και άλλες διατάξεις» (Α 
101 ). 

β) Της Οδηγίας 88/449/ΕΟΚ της 26ης Ιουλίου 1988 του Συμ¬ 
βουλίου των Ευρωπαϊκών Κοινοτήτων» για την τροποποίηση της Οδη¬ 
γίας 77/143/ΕΟΚ περί προσεγγίσεως της νομοθεσίας των κρατών με¬ 
λών σχετικά με τον τεχνικό έλεγχο των οχημάτων και των ρυμουλκου¬ 
μένων τους» που έχει δημοσιευθεί στην Ελληνική γλώσσα στην επίσημη 
Εφημερίδα των Ευρωπαϊκών Κοινοτήτων με αριθμό Γ222/10/ 
12.8.1988. 

2. Την 179/1989 γνωμοδότηση του Συμβουλίου της Επικράτειας 
μετά από πρόταση του Υπουργού Εθνικής Οικονομίας και του Υπουρ¬ 
γέ ΰ Μεταφορών και Επικοινωνιών, αποφασίζουμε: 

Άρθρο μόνο 

1. Η παράγραφος 1 του άρθρου μόνου του Π.Δ/τος 338/1984 (Α 
118) όπως αυτή αντικαταστάθηκε με το άρθρο 1 του Π.Δ/τος 363/ 
1986 (Α 159) αντικαθίσταται όπως παρακάτω: 

«1. Για οχήματα, που αναφέρονται στην παρ. 3 του άρθρο» 1 του 
Π.Δ/τος 1387/1981, όπως αντικαταστάθηκε με την παρ'. 1 του άρ¬ 
θρου 1 του Ν. 1350/1983, η συχνότητα του περιοδικού τεχνικού ελέγ¬ 
χου ορίζεται σε τέσσερα (4) χρόνια από την ημερομηνία έκδοσης της 
πρώτης άδειας κυκλοφορίας του οχήματος στην Ελλάδα εφόσον τούτο 
είναι καινουργές και έκτοτε μία (1) φορά κάθε δύο (2) χρόνια. 

Αν τα κατά το προηγούμενο εδάφιο οχήματα είναι μεταχειρισμένα, η 
κατά την ίδια διάταξη συχνότητα ορίζεται πάλι σε δύο (2) χρόνια από 
την ημερομηνία διενέργειας του πρώτου ελέγχου ο οποίος χρονικά γίνε¬ 
ται πριν από την ημερομηνία έκδοσης της πρώτης άδειας κυκλοφορίας 
στην Ελλάδα και έκτοτε μία (1) φορά κάθε δύο (2) χρόνια». 

Στον Υπουργό Μεταφορών και Επικοινωνιών και στον Υπουργό 
Εθνικής Οικονομίας αναθέτουμε τη δημοσίευση και εκτέλεση του παρό¬ 
ντος Διατάγματος. 

Αθήνα, 25 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΠΑΝΑΓΙΩΤΗΣ ΡΟΥΜΕΛΙΩΤΗΣ ΓΙΑΝΝΗΣ ΧΑΡΑΛΑΜΠΟΥΣ 
-♦- · 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

(7) 

Έγκριση συνάψεως από τη ΔΕΗ μακροπρόθεσμου δανείου σε συνάλ¬ 
λαγμα ύψους μέχρι του ισοτίμου των ΕΟΙΙ 12 εκατομ. με την Ευρω¬ 
παϊκή Τράπεζα Επενδύσεων, για την καταβολή του υπολοίπου μέ¬ 
ρους του ποσοστού του χρηματοδοτούμενου κόστους κατασκευής 
ενεργειακών έργων της ΔΕΗ, που έχουν υπαχθεί στο ΜΟΠ. 

Πράξη 51 της 26 Απριλίου 1989 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις της παρ. 3 του άρθρου 3 του Ν. 1468/1950 «περί 
ιδρύσεως Δημοσίας Επιχειρήσεως Ηλεκτρισμού», όπως αυτή αντικατα- 
στάθηκε με το άρθρο 3 του Α.Ν. 1672/1951 και κυρώθηκε με το Ν. 
2113/1952. 

2. Την αριθ. 416/11/27.2.89 απόφαση της Επιτροπής Νομισματι- 

κών και Πιστωτικών Θεμάτων της Τράπεζας της Ελλάδος. 

3. Την αριθ. 2672/Φ44/11/17.4.1989 εισήγηση του Αναπλη¬ 
ρωτή Υπουργού Βιομηχανίας, Ενέργειας και Τεχνολογίας Παυσανία 
Ζακολΐκου, αποφασίζει: 

1. Εγκρίνει τη σύναψη μεταξύ της Δημόσιας Επιχειρήσεως Ηλεκτρι¬ 
σμού και της Ευρωπαϊκής Τράπεζας Επενδύσεων μακροπρόθεσμου δα¬ 
νείου, σε συνάλλαγμ α, ύψους μέχρι του ισοτίμου των ΕΟΙΙ12 εκατ., για 
την καταβολή του υπολοίπου μέρους του ποσοστού του χρηματοδούμε- 
νου κόστους κατασκευής ενεργειακών έργων της ΔΕΗ, που έχουν υπα¬ 
χθεί στα ΜΟΠ, σύμφωνα με τα οριζόμενα στην αριθ. 416/11/ 
27.2.89 απόφαση της Επιτροπής Νομισματικών και Πιστωτικών Θε¬ 
μάτων της Τράπεζοις της Ελλάδος, καθώς και με την εγγύηση του Ελ¬ 
ληνικού Δημοσίου. 

2. Εγκρίνει την ανάληψη από το Ελληνικό Δημόσιο του συναλλαγμα¬ 
τικού κινδύνου του ανωτέρω δανείου, σύμφωνα με το Ν. 1307/82, κα¬ 
θώς και την προς το σκοπό αυτό παροχή της εγγυήσεως του Ελληνικού 
Δημοσίου προς την Τράπεζα της Ελλάδος. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ ΛΥΤΡΑΣ 

-ψ- 

, (») 

Παραχώρηση τμήματος εποικιστικής έκτασης 200 στρεμμάτων από το 

1120 τεμάχιο του αγροκτήματος Μάκρης Ν. Έβρου, στο Περιφε¬ 
ρειακό Γενικό Νοσοκομείο Αλεξανδρούπολης. 

Πράξη 52 της 26 Απριλίου 1989 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του άρθρου 6 του Ν. 994/79 «περί ρυθμίσεως θεμά¬ 
των και διαθέσεως των αποστραγγισθεισών γαιών Ελών Λυσιμαχίας 
και Τριχωνίδος και άλλων τινών διατάξεων». 

2. Το 126598/18.4.1989 έγγραφο του Υφυπουργού Γεωργίας 
Κώστα Τσιγαρίδα, με το οποίο εισηγείται την παραχώρηση τμήματος 
εποικιστικής έκτασης 200 στρεμμάτων από το 1120 τεμάχιο του αγρ/ 
τος Μάκρης Ν. Έβρου στο Περιφερειακό Γενικό Νοσοκομείο Αλεξαν¬ 
δρούπολης για οινέγερση νέου Νοσοκομειακού κτιρίου. 

3. Εισήγηση του Υπουργού Γεωργίας, για το ίδιο θέμα. 

4. Τα στοιχεία του σχετικού φακέλλου, αποφασίζει: 

Παραχωρεί δωρεάν κατά κυριότητα, νομή και κατοχή, τμήμα εποι- 

κιστικής έκτασης 200 στρεμμάτων από το 1120 τεμάχιο του αγροκτή¬ 
ματος Μάκρης Ν. Έβρου στο Περιφερειακό Γενικό Νοσοκομείο Αλεξαν¬ 
δρούπολης, για (ανέγερση νέου Νοσοκομειακού κτιρίου. 

Ο διαχωρισμός της παραπάνω έκτασης θα γίνει σε συνεργασία με τη 
Δ/νση Γεωργίας και το Γραφείο Τοπογραφικής Ν. Έβρου και θα είναι 
συνεχόμενη της παραχωρηθείσης με την αριθ. 43/29.3.1989 πράξη 
του Υπουργικού Συμβουλίου έκτασης των 700 στρεμμάτων στο Δημο- 
κρίτειο Πανεπιστήμιο Θράκης, για την ίδρυση Πανεπιστημιούπολης. 

Η παραχώρηση τελεί υπό τον όρο της ανάκλησης, σε περίπτωση που 
δεν πραγματοποιηθεί ο σκοπός για τον οποίο παραχωρείται η έκταση. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ ΛΥΤΡΑΣ 


-♦- 

(9) 

Μερική ανάκληση παραχώρησης δημοσίων δασικών εκτάσεων της πε¬ 
ριοχής «Θίνες» Βαρθολομιού Ν. Ηλείας, που είχαν παραχωρηθεί 
στην Ελληνική Ορθόδοξη Αρχιεπισκοπή Βορείου και Νοτίου Αμερι¬ 
κής. 

Πράξη 53 της 26 Απριλίου 1989 
ΤΟ ΥΠΟΥΡΓΙΚΟ ΣΥΜΒΟΥΛΙΟ 


Έχοντας υπόψη: 

1. Τις διατάξεις του Α.Ν. 466/68 «περί κυρώσεως και τροποποιή- 
σεως της υπ’ αριθ. 135/22.7.66 πράξεως του Υπουργικού Συμβου¬ 


λίου και άλλων τινών διατάξεων». 

2. Την αριθ. 135/22.7.66 πράξη του, με την οποία παραχωρήθηκε 
κατά χρήση για ενενήντα εννιά (99) χρόνια, στην Ελληνική Ορθόδοξη 
Αρχιεπισκοπή Βορείου και Νοτίου Αμερικής, δημόσια δασική έκταση 
εντεκάμιση χιλιάδων (11.500) στρεμμάτων, περίπου, γνωστή με την 
επωνυμία «Θίνες Βαρθολομιού» με αποκλειστικό σκοπό την ανέγερση 
Τουριστικού Συγκροτήματος, Ψυχαγωγικών Κέντρων και συναφών 
εγκαταστάσεων θερινής διαμονής των Ελληνοπαίδων της Αμερικής'και 
εν γένει τουριστικής αξιοποίησης, με δαπάνη των Ελληνικών Κοινοτή¬ 
των των Ηνωμένων Πολιτειών. 

3. Το αριθ. 81097/2252/6.4.89 έγγραφο του Υφυπουργού Γεωρ¬ 
γίας, Κ. Τσιγαρίδα, από το οποίο προκύπτει ότι η παραχωρησιούχος 
Ελληνική Ορθόδοξος Αρχιεπισκοπή Βορείου και Νοτίου Αμερικής δεν 
ανταποκρίθηκε μέσα στο χρονικό διάστημα (οκτώ (8) χρόνια) από της 
παραχωρήσεως στις υποχρεώσεις της, που απέρρεαν από την πράξη πα- 
ραχωρήσεως, και ειδικότερα δεν πραγματοποίησε τους βασικούς στό¬ 
χους, στους οποίους απέβλεψε το Υπουργικό Συμβούλιο με την παρα¬ 
χώρηση, δηλαδή: α) δεν αξιοποίησε την όλη περιοχή με τουριστικές και 
ψυχαγωγικές εγκαταστάσεις, με διαμόρφωση του όλου χώρου με τις 
αναγκαίες αναδασωτικές εγκαταστάσεις στερεώσεως της άμμου, και β) 
αμέλησε παντελώς τη δημιουργία πράσινου και ειδικού περιβάλλοντος 
στην περιοχή, ώστε να δημιουργηθούν και οι προϋποθέσεις κατασκευής 
κάθε είδους εγκαταστάσεων που θα εξυπηρετούσαν τη διαβίωση και 
αναψυχή των Ελληνοπαίδων της Αμερικής. 

4. Το γεγονός ότι η Ελληνική ορθόδοξος Αρχιεπισκοπή Βορείου και 
Νοτίου Αμερικής αρκέστηκε, μέχρι σήμερα στο να χρησιμοποιήσει 
απλώς εκατόν τριάντα (130) στρέμματα, όπου και ίδρυσε το «ΙΟΝίΚΟ 
ΧΩΡΙΟ», το οποίο και έχει απομονώσει από την υπόλοιπη έκταση με 
περίφραξη και δεν έδειξε κανένα άλλο ενδιαφέρον για την υπόλοιπη 
έκταση, ούτε για αξιοποίησή της, ούτε για την προστασία της από κατα¬ 
λήψεις τρίτων, ούτε για την αναδασωσή της; μη καταβάλλοντας, όπως 
όφειλε, ποτέ σχετικές δαπάνες αναδασώσεως. 

5. Το γεγονός ότι η αρμόδια Υπηρεσία του Υπουργείου Γεωργίας με 
δαπάνη του Δημοσίου, οργάνωσε αντιπυρική προστασία της περιοχής, 
συνέχισε τις αναδασωτικές εργασίες, και έλαβε κατά καιρούς τα προσή¬ 
κοντα μέτρα προστασίας από καταλήψεις τρίτων, πρόσφατα δε ο Νο¬ 
μάρχης, για αποτελεσματική προστασία των εκτάσεων, κήρυξε την πε¬ 
ριοχή αναδασωτέα με την αριθ, 1471/1.10.85 πράξη του, με εξαίρεση 
την έκταση των 130 στρεμμάτων του «ΙΟΝΙΚΟΥ ΧΩΡΙΟΥ». 

6. Την διαπιστωθείσα ανάγκη λήψης μέτρων αποτελεσματικής προ¬ 
στασίας της υπόλοιπης δασικής έκτασης (11.370 στρέμματα περίπου). 

7. Εισήγηση του Υπουργού Γεωργίας για το ίδιο θέμα, αποφασίζει: 

1. Ανακαλεί την παραχώρηση που έγινε με την αριθ. 135/ 
22.7.1966 πράξη του, προς την Ελληνική Ορθόδοξη Αρχιεπισκοπή 
Βορείου και Νοτίου Αμερικής, με την οποία είχε παραχωρηθεί έκταση 
11.500 στρεμμάτων, στην περιοχή «θίνες» Βαρθολομιού Ν. Ηλείας, 
για την ανέγερση Τουριστικού Συγκροτήματος, ψυχαγωγικών Κέντρων 
και συναφών εγκαταστάσεων θερινής διαμονής των Ελληνοπαίδων της 
Αμερικής. 

Από την παραπάνω ανάκληση εξαιρείται έκταση 130 στρεμμάτων, 
όπως αυτή είχε περιφραχθεί και εξασφαλισθεί από την Ελληνική Ορθό¬ 
δοξη Αρχιεπισκοπή Βορείου και Νοτίου Αμερικής, με την ίδρυση του 
«ΙΟΝΙΚΟΥ ΧΩΡΙΟΥ». 

Η ανάκληση γίνεται επειδή δεν τηρήθηκαν από την παραχωρησιούχο 
οι ειδικότεροι όροι της παραχώρησης και κυρίως γιατί, αν και παρήλθε 
οκταετία και πλέον από την έναρξη ισχύος της παραχώρησης, δεν έγινε 
χρήση και αξιοποίηση ανάλογη προς τον προορισμό της. 

2. Ορίζει ότι, κατά το μέρος που ανακαλείται η παραχώρηση, η δη¬ 
μόσια δασική έκταση επανέρχεται αυτοδικαίως στη διοίκηση και διαχεί¬ 
ριση του Ελληνικού Δημοσίου και στην εποπτεία του Υπουργείου Γ εωρ¬ 
γίας. 

Οι όροι που έχουν τεθεί με την 135/22.7.1966 πράξη του Υπουργι¬ 
κού Συμβουλίου εξακολουθούν να ισχύουν ως προς την έκταση των εκα¬ 
τόν τριάντα στρεμμάτων, που εξακολουθεί να χρησιμοποιεί η Ελληνική 
Ορθόδοξος Αρχιεπισκοπή Βορείου και Νοτίου Αμερικής. 

Η πράξη αυτή να δημοσιευθεί στην Εφημερίδα της Κυβερνήσεως. 
Ο Πρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ ΛΥΤΡΑΣ 

( 10 ) 

Παραχώρηση δωρεάν χαι κατά χρήση στον Ελληνικό Οργανισμό Τουρι¬ 
σμού (Ε.Ο.Τ.) έκτασης 21.717 τ.μ. του αγροκτήματος «Μεταλ¬ 
λικό» Ν. Κιλκίς και έκτασης 1.561,836 τ.μ. του αγροκτήματος 
«Μεγάλη Βρύση» Ν. Κιλκίς. 

Πράξη 54 της 26 Απριλίου 1989 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α) Τις διατάξεις του άρθρου 6 του Ν. 994/79 «Περί ρυθμίσεως θεμά¬ 
των και διαθέσεως των αποστραγγισθεισών γαιών ελών Λυσιμαχίας 
και Τριχωνίδος και άλλων τινών διατάξεων». 

β) Το αριθ. 126541/11.4.89 έγγραφο του Υφυπουργού Γεωργίας 
Κώστα Τσιγαρίδα, για δωρεάν κατά χρήση παραχώρηση έκτασης 
21.717 τ.μ. του αγροκτήματος «Μεταλλικός» Ν. Κιλκίς και έκτασης 
1.561,836 τ.μ. του αγροκτήματος «Μεγάλη Βρύση» Ν. Κιλκίς, στον 
Ελληνικό Οργανισμό Τουρισμού (Ε.Ο.Τ.) για τουριστική αξιοποί- 
ηση. 

γ) Εισήγηση του Υπουργού Γεωργίας για το ίδιο θέμα, 
δ) Τα στοιχεία του σχετικού φακέλου, αποφασίζει: 

1. Εγκρίνει τη δωρεάν και κατά χρήση παραχώρηση στον Ελληνικό 
Οργανισμού Τουρισμού (Ε.Ο.Τ.), των παρακάτω τεμαχίων για τουρι¬ 
στική αξιοποίηση: 

α) Του αριθ. 1501α τεμαχίου του αγροκτήματος «Μεταλλικό» Ν. 
Κιλκίς, έκτασης 21.717 τ.μ. 

β) Του αριθ. 1751α τεμαχίου του αγροκτήματος «Μεγάλη Βρύση» 
Ν. Κιλκίς, έκτασης 1.561.836 τ.μ. 

, 2. Το διάγραμμα διαχωρισμού των παραπάνω εκτάσεων θα , 

συνεργασία με την Δ/νση Γεωργίας και το Γραφείο Τοπογραφικής 1Ν. 
Κιλκίς. 

Η παραχώρηση τελεί υπό τον όρο της ανάκλησης, σε περίπτωση που 
δεν πραγματοποιηθεί ο σκοπός, για τον οποίο παραχωρείται η έκταση. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ ΛΥΤΡΑΣ 


Παραχώρηση χορτολιβαδικής έκτασης 340 στρεμμάτων της περιοχής 
Ασπροπύργου Ν, Αττικής, στο Υπουργείο Δημόσιας Τάξης. 
Πράξη 55 της 26 Απριλίου 1989 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α) Τις διατάξεις του άρθρου 6 του Ν. 994/79 «Περί ρυθμίσεως θεμά¬ 
των και διαθέσεως των αποστραγγισθεισών γαιών ελών Λυσιμαχίας 
και Τριχωνίδος και άλλων τινών διατάξεων». 


β) Το αριθ. 121125/20.4.89 έγγραφο του Υφυπουργού Γεωργίας 
Κώστα Τσιγαρίδα, για παραχώρηση χορτολιβαδικής έκτασης 340 
στρεμμάτων του αγροκτήματος Ασπροπύργου Ν. Αττικής, στο Υπουρ¬ 
γείο Δημόσιας Τάξης. 

γ) Εισήγηση του Υπουργού Γεωργίας για το ίδιο θέμα. 

δ) Τα στοιχεία του σχετικού φακέλου, αποφασίζει: 

1. Παραχωρεί δωρεάν, κατά κυριότητα, νομή και κατοχή στο 
Υπουργείο Δημόσιας Τάξης, για λογαριασμό του Πυροσβεστικού Σώ¬ 
ματος, χορτολιβαδική έκταση τριακοσίων σαράντα (340) στρεμμάτων 
της περιοχής Ασπροπύργου Ν. Αττικής, όπως αυτή περιγράφεται στο 
από 26.8.1988 πρωτόκολλο παράδοσης και παραλαβής και εμφανίζε¬ 
ται στο από 18.8.1988 και με κλίμακα 1:5000 Τοπογραφικό Διά¬ 
γραμμα, για την ίδρυση ειδικών εγκαταστάσεων του Πυροσβεστικού 
Σώματος. 

2. Η παραχώρηση, τελεί υπό τον όρο της ανάκλησης, σε περίπτωση 
που δεν πραγματοποιηθεί ή αλλάξει ο σκοπός για τον οποίο παραχωρεί- 
ται η έκταση. 

Η πράξη αυτή να δημοσιευθεί στην Εφημερίδα της Κυβερνήσεως. 
Ο Πρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ ΛΥΤΡΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στο Προεδρικό Διάταγμα 178/28.3.89 «Τροποποίηση ορισμένων 
διατάξεων, μεταγλώττιση και κωδικοποίηση σε ενιαίο κείμενο των δια¬ 
τάξεων του Καταστατικού του Ταμείου Προνοίας Δικηγόρων Λειβα¬ 
διάς» που δημοσιεύθηκε στο ΦΕΚ 88/30.3.89 (Τεύχος Α'), επέρχονται 
οι παρακάτω διορθώσεις: 

α. Στο προοίμνιο με αριθ. 4 αντί του εσφαλμένου (Α' 863) τίθεται το 
ορθό (Β' 863). 

β. Στη σελ. 1137, στο αριστερό σκέλος και στο στοίχο 34 διαγράφο¬ 
νται οι λέξεις «.... σε άλλο Πρωτοδικείο Λειβαδιάς».· 

γ. Στην ίδια σελίδα, στο δεξί σκέλος και μετά τον 8ο στίχο, προστίθε¬ 
ται η πρότασή «Το ποσό θα προέρχεται από το Μετοχικό Κεφάλαιο του 
Ταμείου». 

δ. Στην ίδια σελίδα και στο ίδιο σκέλος μετά το «ΚΕΦΑΛΑΙΟ Ε» και 
«Διοίκηση του Ταμείου» τίθεται το ορθό «Άρθρο 23» αντί του εσφαλμέ¬ 
νου «Άρθρο 25». 

ε. Στη σελίδα 1138, στο αριστερό σκέλος και στο άρθρο 28 τίθεται το 
ορθό «παράγραφος 2» αντί του εσφαλμένου «3». 

στ. Στην ίδια σελίδα και στο ίδιο σκέλος, στο 3ο στίχο του άρθρου 29, 
διαγράφονται οι λέξεις «... του Δικηγορικού Συμβουλίου». 

(Από το Υπουργείο Υγείας, Πρόνοιας και Κοιν. Ασφαλίσεων) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΠ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


ΕΤΗΣΙΕΣ ΣΥΝΔΡΟΜΕΣ 


αιο Ταμείο 2531 Κωδικός αριθ. κατάθεσης στο Δημόσιο Ταμείο 3512 


α) Για το Τεύχος Α' 

Δρχ. 

7.000 

β) 

» 

» 

» 

Β' 

» 

10.000 

Υ) 

» 

» 

» 

Γ 

» 

4.000 

δ) 

» 

» 

» 

Δ' 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμη.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

ι) 

» 

» 

» 

Α.Ε. &Ε.Π.Ε. 

» 

20.000 

ια) Για όλα τα ' 

Τεύχη 

» 

45.000 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» „ 500 

» > 400 

» 200 

» 100 

» 250 

» , 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















